|  |  |  |
| --- | --- | --- |
| **LOGO (2)** | **ЦЕНТАР ЗА РАЗВОЈ ПОЉОПРИВРЕДЕ И СЕЛА****БАЊА ЛУКА** |  |
| . |

*Војводе Момчила број 10-12-16, тел: 051/433-620*

На основу члана 64.став 1.тачка б) , члана 70.Закона о јавним набавкама Босне и Херцеговине („Службени гласник БиХ“ бр.39/14) и члана 33. Статута Центра за развој пољопривреде и села, а на основу препоруке комисије број:1502-1/20 од 21.08.2020.године, за провођење поступка за избор најповољнијег понуђача за „Набавку опреме за пчеларство“ Директор Центра **д о н о с и,** сљедећу

## **О Д Л У К У**

**о избору најповољнијег понуђача**

1.Прихвата се приједлог-препорука Комисије **број:1502-1/20 од 21.08.2020.одине,** за „Набавку опреме за пчеларство“ по конкурентском позиву број:1435/20 од 06.08.2020.године, објављеном на Порталу јавних набавки, обавјештење о набавци број: 256-7-1-38-3-16/20 од 06.08.2020.године.

2.Утврђује се да су понуде понуђача „COSPEX“ д.о.о. Зеница, „PRIMAPROM“ д.о.о. Бања Лука и „EKOMED-MK“ д.о.о. Црквина – Шамац прихватљиве за уговорни орган, с тим да је понуда понуђача „PRIMAPROM“ д.о.о. Бања Лука знатно већа од средстава обезбијеђених за предметну јавну набвку.

3. Уговор се додјељује понуђачу **„EKOMED-MK“ д.о.о. Црквина - Шамац ,** понуда број:1002300/20 од 13.08.2020. године, за понуђену цијену **од 8.527,80 КМ без ПДВ-а односно 9.977,53 КМ са ПДВ-ом,** јер је понудио најнижу цијену у складу са чланом 64. тачка 1. под б) ЗЈН-а Б и Х.

4. Уговорни орган закључиће уговор са најповољнијим понуђачем под условима утврђеним у тендерској документацији и законским прописима који регулишу поступке уговарања.

5. Прије закључења уговора, понуђач из члана 3.ове одлуке дужан је, у року од 5 (пет) дана од дана пријема обавјештења о избору (одлуке о избору), уговорном органу доставити документе којима доказује своју личну способност.

Ови документи су наведени у члану 45. став 2) тачка а) до д) Закона о јавним набавкама („Службени гласник БиХ“ број 39/14). Најповољнији понуђач је дужан доставити оригинале или овјерене фотокопије наведених докумената, с тим да документи наведени у члану 45. Закона о јавним набавкама („Службени гласник БиХ“ бр.39/14) не смију бити старији од три мјесеца, рачунајући од дана достављања понуде.

 Документи морају бити достављени на протокол уговорног органа најкасније пети дан по пријему одлуке о избору, у радном времену уговорног органа (најкасније до 15:00 часова) без обзира на који начин су послати.

6. Ова одлука објавиће се на веб-страници: [**www.crusbl.org**](http://www.crusbl.org) истовремено са упућивањем понуђачима који су учествовали у поступку јавне набавке, сходно члану 70.став (6) Закона о јавним набавкама.

7. Ова одлука се доставља свим понуђачима који су учествовали у поступку јавне набавке, у складу са чланом 71. став (2) Закона о јавним набавкама.

## **О б р а з л о ж е њ е**

Поступак јавне набавке покренут је Одлуком о покретању поступка јавне набавке број:1434/20-О од 06.08.2020.године. Јавна набавка је проведена путем конкурентског захтјева за доставу понуда.

Процијењена вриједност јавне набавке 10.000,00 КМ без ПДВ-а, наведена у захтјеву за јавну набавку РЕЦ „Мањача“ под бројем1369/20 од 29.07.2020.године. Критеријум за избор најповољнијег понуђача је најнижа цијена.

Обавјештење о набавци број: 256-7-1-38-3-16/20 -објављено на Порталу јавних набавки дана 06.08.2020. године.

Комисија за јавну набвку, именована рјешењем број: 1435-2/20 од 06.08.2020.године. Уговорни орган је упутио позив за достављање понуда у поступку конкурентског захтјева за набавку роба **- „** Набавку опреме за пчеларство“(након објаве обавијести на Портал јавних набавки) следећим понуђачима :

1. Пчеларска задруга „Крајина мед“ Бања Лука
2. Пчеларска пољопривредна задруга„Матица“ Бања Лука
3. „ЕКОМЕД-МК “ д.о.о. Црквина - Шамац

Тендерска документација је објављена на Порталу јавних набавки те је исту са портала јавних набавки преузело 11 (једанаест) понуђача.

Извјештај о преузимању тд од стране понуђача од 17.08.2020.год. у прилогу ТД.

У предвиђеном року за достављање понуда пристигле су три (3) понуде .

Неблаговремених понуда није било.

Дана 17.08.2020. године у 11:30 часова извршено је јавно отварање понуда о чему је сачињен Записник са отварања понуда број:1484/20 од 17.08.2020.године који је благовремено (у законском року) достављен понуђачима који су доставили понуде у предметном поступку набавке.

Комисија је констатовала да су пристигле понуде следећих понуђача и то по следећем редослиједу:

1. **„COSPEX“ д.о.о. Зеница,**  укупна цијена понуде **10.000,00 КM без** **ПДВ-а**, односно укупна цијена понуде **11.700,00 КМ са ПДВ-ом;**
2. **„PRIMAPROM“ д.о.о. Бања Лука,** укупна цијена понуде **11.782,46 КM** без ПДВ-а,односно укупна цијена понуде **13.785,47 КМ са ПДВ-ом;**
3. **„EKOMED-MK“ д.о.о. Црквина, Шамац**, укупна цијена понуде **8.527,80 КМ без ПДВ-а,** односно укупна цијена понуде **9.977,53 КМ са ПДВ-ом;**

Након јавног отварања Комисија је приступила анализи понуда и испитивању квалификационих услова прописаних тендерском документацијом. Комисија је вршила анализу сваког документа појединачно, његову важност као и рачунску исправност понуде.

Детаљном анализом квалификационих докумената утврђено је да понуде понуђача **„COSPEX“ д.о.о. Зеница,**  **„PRIMAPROM“ д.о.о. Бања Лука и „EKOMED-MK“ д.о.о. Црквина, Шамац** испуњавају квалификационе услове прописане тендерском документацијом те су све три прихватљиве за уговорни орган, с тим што је укупна цијена понуде понуђача „PRIMAPROM“ д.о.о. Бања Луказнатно већа од средстава обезбијеђених за предметну јавну набавку.

Такође, извршена је рачунска контрола исправности понуда и утврђено је да нису уочене рачунске грешке.

С обзиром да су све три достављене понуде оцијењене као прихватљиве за уговорни орган, испуњени су услови за провођење поступка е-аукције, која је заказана за дан 20.08.2020.године , са почетком у 12:00 часова, у трајању од 15 минута. У систем Е-аукције унесене су сљедеће вриједности понуда без ПДВ-а:

**Преглед прихватљивих понуда- почетна ранг листа понуђача који су позвани да учествују у е-аукцији**

|  |  |  |
| --- | --- | --- |
| Р.бр.  |   ПОНУЂАЧ | Цијена у КМ без ПДВ-а |
| 1. | **„EKOMED-MK“ д.o.o. Црквина- Шамац** |  8.527,80\* |
| 2. | **„COSPEX“ д.о.о. Зеница** | 10.000,00\* |
| 3. | **„PRIMAPROM“ д.о.о. Бања Лука** | 11.782,46\* |

\*На понуду се примјењује преференцијални третман домаћег.

Е-аукција је започела 20.08.2020. г. у 12:00:00 часова а окончана у 12:15:00 часова. Током трајања Е-аукције понуђачи нису подносили нове понуде те је коначна ранг листа понуда идентична почетној.

Будући да је критеријум за избор најповољнијег понуђача најнижа цијена , а како је понуђач **„EKOMED-MK“ д.o.o. Црквина- Шамац,** понудио најнижу цијену понуде, Комисија је директору доставила препоруку за додјелу уговора понуђачу **„EKOMED-MK“ д.o.o. Црквина- Шамац,** са записницима о оцјени понуда и приједлогом за доношење Одлуке о избору најповољнијег понуђача, **на коначну укупну понуђену цијену понуде од 8.527,80 КМ без урачунатог ПДВ-а, односно 9.977,53 КМ са ПДВ-ом.** Понуђач испуњава и све услове дефинисане тендерском документацијом, као и све квалификационе услове.

 Разматрајући препоруку Комисије за додјелу уговора, утврђено је да су разлози за избор најповољнијег понуђача опрадвдани, у складу са чланом 64., 65. и 70. Закона о јавним набавкама.

 Имајући у виду разлоге којим се Комисија руководила приликом анализе и оцјене понуда, ријешено је као у диспозитиву.

**Поука о правном лијеку:**

 Сваки понуђач који има легитиман интерес за конкретни уговор о јавној набавци и који сматра да је Уговорни орган у току конкретног поступка додјеле уговора прекршио једну или више одредби Закона о јавним набавкама БиХ или подзаконских аката донесених на основу њега има право изјавити жалбу на поступак. Жалба се изјављује у писаној форми Канцеларији за разматрање жалби путем Уговорног органа директно на протокол, или препорученом поштанском пошиљком, у најмање 3 (три) примјерка у року од 5 (пет) дана од дана пријема ове одлуке (обавјештења) о избору најповољнијег понуђача.

Број:1503/20-О ДИРЕКТОР

#### Дана: 21.08.2020.год. Драшко Илић, дипл.екон.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_